OpenLLM-France/wikimedia huggingface dataset:
# Justin Gloden

Justin Gloden (Elvange, 22 de març de 1953) és un ex-atleta i ex-futbolista luxemburguès, que competí en esdeveniments de llarga distància. Va representar el seu país a la marató dels Jocs Olímpics de 1988 acabant a la posició 36 de 118 competidors. També va competir al Campionat del Món d'atletisme de 1983 i el del 1987.
És el rècord nacional titular a totes les competicions de distància des dels 1500 metres fins a la marató. El 1980 va ser elegit Esportista Luxemburguès de l'Any.
També va ser jugador de futbol amb l'equip Cercle Athlétique Spora Luxemburg. Va aconseguir una participació per a l'equip nacional de la selecció de futbol de Luxemburg en un amistós contra Alemanya l'any 1975.

## Palmarès

En representació de Luxemburg :
| Any | Competició | Lloc de celebració | Posició | Esdeveniment | Notes |
| 1978 | Campionat d'Europa | Praga, Txecoslovàquia | 16 | 800 m. | 1:49.0 |
| 1978 | Campionat d'Europa | Praga, Txecoslovàquia | – | 5000 m | DNF |
| 1982 | Campionat d'Europa | Atenes, Grècia | 10 | 1500 m. | 3:41.62 |
| 1983 | Campionat del Món | Hèlsinki, Finlàndia | 27 | 5000 m. | 14:12.25 |
| 1987 | Jocs dels Petits Estats d'Europa | Mònaco | 1r | 10.000 m. | 29:44.62 |
| 1987 | Campionat del Món | Roma, Itàlia | 38 | Marató | 2:30:08 |
| 1988 | Jocs Olímpics | Seül, Corea del Sud | 36 | Marató | 2:22:14 |
| 1990 | Campionat d'Europa d'atletisme | Split, Iugoslàvia | – | Marató | DNF |
| 1991 | Jocs dels Petits Estats d'Europa | Andorra la Vella, Andorra | 1r | 10.000 m. | 31:24.41 |

## Referències

* ↑ IAAF, perfil de Justin Gloden
* ↑ «Justin Gloden». SR/Olympic Sport. Arxivat de l'original el 2012-12-18. [Consulta: 29 octubre 2015].

## Enllaços externs

* Weltfussball.de - Justin Gloden (alemany)
* Fussball-lux.lu - Justin Gloden (alemany)
# Kingfisher (Oklahoma)

Kingfisher és una ciutat dels Estats Units a l'estat d'Oklahoma. Segons el cens del 2000 tenia 4.380 habitants.

## Demografia

Segons el cens del 2000, Kingfisher tenia 4.380 habitants, 1.727 habitatges, i 1.172 famílies. La densitat de població era de 408,5 habitants per km².
Dels 1.727 habitatges en un 31,8% hi vivien nens de menys de 18 anys, en un 55,3% hi vivien parelles casades, en un 9,4% dones solteres, i en un 32,1% no eren unitats familiars. En el 28,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,2% tenia menys de 18 anys, un 8,4% entre 18 i 24, un 25,5% entre 25 i 44, un 20,1% de 45 a 60 i un 19,8% 65 anys o més.
L'edat mediana era de 38 anys. Per cada 100 dones de 18 o més anys hi havia 83,7 homes.
La renda mediana per habitatge era de 36.059 $ i la renda mediana per família de 47.037 $. Els homes tenien una renda mediana de 31.818 $ mentre que les dones 17.750 $. La renda per capita de la població era de 19.117 $. Entorn del 9,8% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingfisher». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Kingfisher». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Jürgen Grisse

Jürgen Grisse (Neunkirchen, 24 d'abril de 1948) és un antic pilot d'enduro alemany de renom internacional durant la dècada del 1970. Especialista en petites cilindrades, al llarg de la seva carrera va guanyar un Campionat d'Europa de 100cc (1977) i quatre campionats d'Alemanya en diverses categories. També va formar part de l'equip de la RFA que va guanyar el Trofeu als Sis Dies Internacionals d'Enduro els anys 1975 i 1976.
Des del 1977, Grisse regenta un establiment comercial dedicat íntegrament a la motocicleta a Neunkirchen (regió de Siegerland, Rin del Nord-Westfàlia), anomenat Zweirad Grisse.

## Referències

* ↑ «Jürgen GRISSE» (en alemany). zweirad-grisse.de. [Consulta: 22 maig 2023].
* ↑ «European Enduro Championships 1968 – 1981» (en anglès). speedtracktales.com. [Consulta: 18 maig 2023].
* ↑ «ISDE PALMARES SINCE 1913» (en anglès). fim-isde.com. FIM. [Consulta: 22 maig 2023].

## Enllaços externs

* Jürgen Grisse - Lloc web oficial (alemany)
# Jürgen Lehnert

Jürgen Lehnert (Magdeburg, 2 de novembre de 1954) és un piragüista alemany, ja retirat, que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real, on va guanyar la medalla de bronze en la prova del K-4 1.000 metres del programa de piragüisme. Formà equip amb Frank-Peter Bischof, Bernd Duvigneau i Rüdiger Helm. En el seu palmarès també destaquen una medalla d'or i una de bronze al Campionat del Món en aigües tranquil·les.
Una vegada retirat va exercir d'entrenador al SC Magdeburg i després de la reunificació alemanya va treballar com a taxista.

## Referències

* 1 2 3 «Olympedia – Jürgen Lehnert». [Consulta: 29 agost 2022].
* ↑ Kluge, Volker. Lexikon Sportler in der DDR. Berlín: Neues Leben, 2009. ISBN 978-3-355-01759-6.
# La Bastida de Seron

La Bastida de Seron (francès La Bastide-de-Sérou) és un municipi francès del departament de l'Arieja i la regió d'Occitània.

## Referències

* ↑ Toponímia occitana
# L'Aigle

L'Aigle (escrit Laigle fins al 1961) és un municipi de França, situada al departament de l'Orne a la regió de Normandia.
# L'Agulló (Granera)

L'Agulló és una masia del terme municipal de Granera, a la comarca catalana del Moianès. Pertany a la parròquia de Sant Martí de Granera.
Està situada a 752,5 metres d'altitud a prop i al nord-est del Barri de Baix de Granera, a migdia de la Serra Pelada. Queda a ponent del Pantà del Marcet.
S'hi accedeix des del Barri de Baix. Des de la carretera BV-1245 al seu pas per aquest barri, surt una pista rural en bon estat que en uns 700 metres, cap al nord-est, mena a l'Agulló.

## Bibliografia

* Garcia-Pey, Enric. Granera: recull toponomàstic. Barcelona: Institut Cartogràfic de Catalunya - Societat d'Onomàstica, 2004 (Col·lecció "Monografies", 26). ISBN 978-84-393-6526-8.
* Rodríguez Lara, José Luis. «Granera». A: Aproximació a la Toponímia del Moianès. Barcelona: Rafael Dalmau, Editor, 2009 (Col·lecció "Camí Ral", 30). ISBN 978-84-232-0735-0.
# L'Aiguillon-sur-Mer

L'Aiguillon-sur-Mer és un municipi francès, situat al departament de Vendée i a la regió del País del Loira.
# Kannuwara

Kannuwara era una ciutat de la Terra Alta Hitita, no lluny de la frontera d'Hayasa.
Aprofitant que el rei Mursilis II havia estat cridat per l'"hepat" (sacerdot) de Kummani per celebrar un festival religiós i havia sortit de la zona fronterera on lluitava, deixant les operacions de guerra al seu cap de vins (alt càrrec de la cort) Nuwanza, el rei Anniya d'Azzi i Hayasa va atacar Istitina i Kannuwara. Anniya va arribar a Istitina i la va destruir però Kannuwara va resistir l'atac i va expulsar els atacants que la van haver d'assetjar. El rei va ordenar una sortida però Nuwanza va consultar els presagis que no eren favorables i no es va fer; Nuwanza va informar al rei. Aquest va deixar passar un temps i després va demanar uns nous auspicis que, lògicament, ara eren favorables, i va enviar al príncep Nana-ziti a Nuwanza per comunicar-li els nous auguris i que podia tirar endavant. Nuwanza va iniciar l'atac, i les cròniques diuen que van sortir a enfrontar-se amb ell deu mil homes i set-cents carros de guerra, i els va vèncer, fent una gran quantitat de morts i de presoners.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 136. ISBN 8446022532.
# Kannanita

La kannanita és un mineral de la classe dels silicats, que pertany al grup de l'ardennita.

## Característiques

La kannanita és un sorosilicat de fórmula química Ca₄Al₄(AlMg)(VO₄)(SiO₄)₂(Si₃O$_{10}$)(OH)₆, tractant-se d'una combinació única d'elements. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic. És l'anàleg de calci de l'ardennita-(V).

## Formació i jaciments

Es troba en mineralitzacions metasedimentàries de ferro i manganès. Va ser descoberta al mont Kannan, a Uchiko, a la Ciutat d'Ouzu (Prefectura d'Ehime, Japó). Es tracta de l'únic indret on ha estat trobada aquesta espècie. Sol trobar-se associada a altres minerals com la piemontita, l'hematites i la braunita.

## Referències

* ↑ «Kannanite» (en anglès). Mindat. [Consulta: 19 novembre 2016].
# Kyelong

Keylong (o Kyelong o Kyelang) és una població capital del districte de Lahul i Spiti a Himachal Pradesh a una altura de 3.156 metres. Com tota la vall de Lahul on es troba, la neu talla les comunicacions al novembre i fins a l'abril següent, en quedar bloquejat el pas de Rohtang. Prop té el famós monestir de Kardang, el principal de Lahaul, de la secta Drukpa Kagyu del budisme. La vila es troba a la carretera de Manali-Leh. Llocs interessants a la rodalia a més de Kardang, són els monestirs de Shasur i Tayul i un petit temple dedicat a la deïtat local Kelang Wazir a la casa de Sh. Nawang Dorje (es pot visitar per un acord amb el propietari). La població té diverses instal·lacions administratives i un mercat. El juliol s'hi fa un festival.

## Referències

* ↑ Polgreen, Lydia "India Digs Under Top of the World to Match Rival". New York Times. Accessed 31 July 2010.
* ↑ «8.8-km tunnel to make Leh accessible in all seasons - Times Of India» (en anglès), 16-11-2011. Arxivat de l'original el 2011-11-16. [Consulta: 8 setembre 2021].

## Enllaços externs

* Lahaul i Spiti
* Indian Government Information
* Lonely Planet Online Guide
# Kybartai

Kybartai ( escoltar (?·pàg.)) és una ciutat del districte municipal de Vilkaviškis, al comtat de Marijampolė (Lituània), situada a 20 km a l'oest de Vilkaviškis i és una de les ciutats a la frontera amb l'oblast de Kaliningrad (Rússia).

## Persones notables

* Isaac Ilitx Levitan (en rus, Исаак Ильич Левитан, 1860–1900): pintor paisatgista.
* Emil Młynarski (1870–1935): compositor polonès.
* Harald Serafin (* 1931): cantant austríac.
* Inga Valinskienė (* 1966): cantant i política lituana.

## Galeria

* Vista de les cases en una de les avingudes
* Antiga escola a Donelaitis
* Afores de Kybartai

## Referències

* ↑ «Kybartai». Gran Enciclopèdia Catalana. Barcelona: Grup Enciclopèdia Catalana.
# Khoroixovka

Khoroixovka (en rus: Хорошовка) és un poble de l'óblast de Vladímir, a Rússia, segons el cens del 2010 tenia 9 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Kébili

Kébili (àrab: قبلي, Qabilī) és una ciutat de Tunísia, capital de la governació homònima, just a l'est i sud-est del llac salat de Chott El Djerid. La municipalitat té una població de 20.156 habitants. La ciutat d'El Baïaz, 2 km al nord, està pràcticament unida a Kébili. És capital de dues delegacions de la governació: Kébili Nord i Kébili Sud.

## Economia

Es troba pocs quilòmetres al nord d'un palmerar que constitueix la seva activitat econòmica principal, destinada a la producció de dàtils.
El turisme hi arriba limitadament, ja que Douz, uns 20 km al sud, és més propera al desert, el destí desitjat pels visitants.

## Administració

És el centre de la municipalitat o baladiyya homònima, amb codi geogràfic 63 11 (ISO 3166-2:TN-12).
Al mateix temps, està repartida entre dues delegacions o mutamadiyyes, Kébili Sud (63 51) i Kébili Nord (63 52), al seu torn dividides en nou i deu sectors o imades, respectivament.

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 164. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 129-130. ISSN: 1737-7838 [Consulta: 18 agost 2021].
# Kåre Ingebrigtsen

Kåre Ingebrigtsen (Trondheim, 11 de novembre de 1965) és un exfutbolista noruec de la dècada de 1990.
Fou 23 cops internacional amb la selecció noruega.
Pel que fa a clubs, defensà els colors de Rosenborg BK, Lillestrøm SK, Manchester City F.C., i Strømsgodset IF.

## Referències

* ↑ «NIFS - Norsk & Internasjonal Fotballstatistikk».
* ↑ «Kåre Ingebrigtsen - MCFC Players - Manchester City, Man City History - Bluemoon-MCFC».
* ↑ Profile at Rosenborg Web Site
# Kris Boeckmans

Kris Boeckmans (Malle, Anvers, 13 de febrer de 1987) és un ciclista belga, professional des del 2010 fins al 2020.
En el seu palmarès destaca el Campionat d'Europa en ruta sub-23 del 2009 i una etapa dels Tres dies de Flandes Occidental del 2010.
El 2015 va patir una caiguda molt greu durant la disputa de la Volta a Espanya en què va estar diferents dies en coma induït.

## Palmarès

* 2008
** Vencedor d'una etapa del Tour de Berlín
** Vencedor d'una etapa de la Volta a Navarra
* 2009
** Campió d'Europa en ruta sub-23
** 1r al Triptyque des Monts et Châteaux i vencedor d'una etapa
** 1r a la Copa Sels
** Vencedor d'una etapa de la Volta a Navarra
* 2010
** Vencedor d'una etapa dels Tres dies de Flandes Occidental
** Vencedor d'una etapa de la Ster Elektrotoer
* 2015
** 1r a Le Samyn
** 1r a la Nokere Koerse
** 1r al Tour de Picardia i vencedor de 2 etapes
** 1r a la World Ports Classic i vencedor d'una etapa
** 1r a la Gullegem Koerse
** Vencedor d'una etapa de l'Étoile de Bessèges

### Resultats al Tour de França

* 2012. 115è de la classificació general
* 2013. Abandona (19a etapa)

### Resultats a la Volta a Espanya

* 2015. Abandona (8a etapa)

## Referències

* ↑ «Kris Boeckmans set to retire at the end of 2020» (en anglès). ISEA Sport Management. Arxivat de l'original el 31 de desembre 2020. [Consulta: 5 març 2022].
* ↑ «Grave caída en la Vuelta: Kris Boeckmans, ingresado en coma inducido pero fuera de peligro». 20minutos.es, 30-08-2015 [Consulta: 16 setembre 2015].
* ↑ «Kris Boeckmans sale del coma inducido». mundodeportivo.com, 10-09-2015 [Consulta: 16 setembre 2015].

## Enllaços externs

* Web oficial Arxivat 2008-05-05 a Wayback Machine.
* Fitxa de Kris Boeckmans a sitiodeciclismo.net
# L'Agression

L'Agression és una pel·lícula franco-italiana de thriller del 1975 dirigida per Gérard Pirès amb un guió adaptat de The Shrewsdale Exit de John Buell. Fou projectada com a part de la selecció oficial al Festival Internacional de Cinema de Sant Sebastià 1975.

## Sinopsi

El comerciant Paul Varlin, la seva esposa Helena i la seva filla Patti es dirigeixen cap a la Grande Motte on van a passar les vacances. A la carretera, són atacats per tres motoristes que acaben provocant un accident. En la lluita següent, l'home és assotat inconscient i, al despertar, descobreix que la seva dona i la seva filla han estat violades i assassinades. Davant la incapacitat de la gendarmeria i del poder judicial per trobar ràpidament el culpable, l'home decideix trobar els 3 ciclistes i venjar la violació i la mort de la seva dona i la seva filla.

## Repartiment

* Jean-Louis Trintignant - Paul Varlin
* Catherine Deneuve - Sarah
* Claude Brasseur - André Ducatel
* Philippe Brigaud - Escudero
* Milena Vukotic - la jutgessa
* Franco Fabrizi - Sauguet
* Delphine Boffy - Patty
* Leonora Fani - Josy
* Michèle Grellier - Hélène
* Jacques Rispal - Raoul Dumouriez
* Robert Charlebois - Justin, un moter

## Sobre la pel·lícula

Jean-Louis Trintignant fou vestit a la pel·lícula per Christian Dior Monsieur i New-Man mentre que Catherine Deneuve fou pentinada per Carita i vestida per Yves Saint Laurent.

## Referències

* ↑ Canby, Vincent «'Act of Aggression,' French Film, Opens». The New York Times, 04-12-1975 [Consulta: 25 maig 2018].
* ↑ Pel·lícules a la selecció de 1975 al web del Festival
* ↑ L'agression a timeout.com
* ↑ Dufresne, Jean-Luc; Christian-Dior, Musée. «Christian Dior Monsieur». A: Dior, les années Bohan (en francès). Versailles: Art Lys Eds, 2009, p. 96. ISBN 978-2-85495-373-2.
# Klubi Futbollit Partizani Tirana

El Klubi Futbollit Partizani Tirana és un club de futbol albanès de la ciutat de Tirana.

## Història

Va ser fundat el 1946. El club, sota el règim comunista, era dirigit pel ministeri de defensa del país. Aquest fet durà fins al 1990.

## Palmarès

* Lliga albanesa de futbol 17:
** 1947, 1948, 1949, 1954, 1957, 1958, 1959, 1961, 1962-63, 1963-64, 1970-71, 1978-79, 1980-81,1986-87, 1992-93, 2018-19, 2022-23
* Segona divisió de la Lliga albanesa: 1
** 2000-01
* Copa albanesa de futbol: 15
** 1948, 1949, 1957, 1958, 1961, 1964, 1966, 1968, 1970, 1973, 1980, 1991, 1993, 1997, 2004
* Supercopa albanesa de futbol: 2
** 1993, 2004
* Copa Balcànica de clubs: 1
** 1970

## Futbolistes destacats

| N. | Pos. | Nac. | Jugador |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Klodian Duro |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Redi Jupi |
| — | DAV | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Edmond Kapllani |
| N. | Pos. | Nac. | Jugador |
| — | DAV | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Erjon Bogdani |
| — | DAV | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Sokol Kushta |

## Enllaços externs

* Partizani a EUFO.DE
# La Côte-en-Couzan

La Côte-en-Couzan és un municipi francès situat al departament del Loira i a la regió d'Alvèrnia-Roine-Alps. L'any 2007 tenia 69 habitants.

## Demografia
### Població

El 2007 la població de fet de La Côte-en-Couzan era de 69 persones. Hi havia 28 famílies de les quals 12 eren unipersonals (12 homes vivint sols), 4 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 29 eren l'habitatge principal de la família, 27 eren segones residències i 3 estaven desocupats. 59 eren cases i 1 era un apartament. Dels 29 habitatges principals, 27 estaven ocupats pels seus propietaris i 2 estaven cedits a títol gratuït; 1 tenia dues cambres, 3 en tenien tres, 4 en tenien quatre i 21 en tenien cinc o més. 19 habitatges disposaven pel capbaix d'una plaça de pàrquing. A 14 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Côte-en-Couzan el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 8 | 65 a 69 | 4 |
| 0 | 60 a 64 | 4 |
| 4 | 55 a 59 | 0 |
| 4 | 50 a 54 | 8 |
| 0 | 45 a 49 | 4 |
| 4 | 40 a 44 | 4 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 8 |
| 4 | 20 a 24 | 8 |
| 0 | 15 a 19 | 8 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 48 persones, 34 eren actives i 14 eren inactives. De les 34 persones actives 31 estaven ocupades (22 homes i 9 dones) i 3 estaven aturades (3 dones i 3 dones). De les 14 persones inactives 3 estaven jubilades, 7 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de transport.
L'any 2000 a La Côte-en-Couzan hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de La Côte-en-Couzan a l'INSEE.
* Évolution et structure de la population Fitxa amb el detall de dades de La Côte-en-Couzan a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Marvin Andrews

Marvin Andrews (San Juan, 22 de desembre de 1975) és un exfutbolista de Trinitat i Tobago de la dècada de 2000.
Fou 101 cops internacional amb la selecció de Trinitat i Tobago.
Pel que fa a clubs, destacà a Livingston, Rangers, Clyde.

## Referències

* ↑ «Division Two: East Fife 0–1 Raith Rovers». The Daily Record. [Consulta: 10 març 2009].
* ↑ «Trinidad and Tobago v Cuba, 13 June 1999». 11v11. [Consulta: 23 maig 2019].
* ↑ «Trinidad and Tobago v Haiti, 25 May 2001». 11v11. [Consulta: 23 maig 2019].
* ↑ Perfil a transfermarkt.it